বঙ্গোপসাগরে নিম্নচাপ, দেখে নিন পুজোয় কেমন থাকবে আবহাওয়া?

কলকাতা: পুজোর আর কয়েকটা দিন বাকি ক্যালেন্ডারের পাতা বলছে এক সপ্তাহ পরেই মহালয়া। পুজোর আগে রাজ্যে রোদ-বৃষ্টির খেলা চলছে। কখনও আগমনীর বার্তা দেওয়া নীল আকাশে পেঁজা তুলোর মতো মেঘ ভাসছে। তো কখনও ঝমঝমিয়ে নামছে বৃষ্টি। কলকাতা সহ দক্ষিণবঙ্গবাসীর সঙ্গী হয়েছিল ভ্যাপসা গরম। বৃষ্টির জন্য নয়। ঠাঠাপোড়া রোদে ছাতা মাথায় দিতে হয়েছিল শহরবাসীকে। এই রোদ-বৃষ্টির আসা যাওয়ার মাঝেই হাওয়া অফিস জানাল, পুজোর মুখেও দুর্যোগ পিছু ছাড়ছে না। মহালয়ার পর থেকেই রাজ্যে বাড়বে বৃষ্টির দাপট। পুজোর চার দিনও বৃষ্টির সম্ভাবনা রয়েছে। তাই শপিং হোক বা প্যান্ডেল হপিং, আবহাওয়া কথা মাথায় রেখেই প্ল্যান করার পরামর্শ আবহাওয়াবিদদের। আজ রবিবার দিনের আকাশ মেঘলা থাকবে। বজ্রবিদ্যুৎ-সহ হালকা থেকে মাঝারি বৃষ্টির (Rain Forecast) পূর্বাভাস রয়েছে ।

মেঘ জমে কিন্তু বৃষ্টি নামে না । কোথাও আবার ছিটেফোঁটা বৃষ্টি হলেও ভ্যাপসা গরম থেকেই যাচ্ছে ৷ ভাদ্রের গরম বিদায়বেলায় অস্বস্তি বাড়িয়েছে বঙ্গ জীবনে। সমুদ্রে নিম্নচাপ ঘনালেও তার তেমন প্রভাব দক্ষিণবঙ্গের ওপর নেই। উত্তর-পশ্চিম বঙ্গোপসাগরে অন্ধ্রপ্রদেশ ও ওডিশা উপকূল সংলগ্ন অঞ্চলে একটি নিম্নচাপ তৈরি হয়েছে। তবে এই নিম্নচাপের সরাসরি প্রভাব পড়ছে না বাংলায়। কিন্তু এই নিম্নচাপের কারণে দক্ষিণবঙ্গে (South Bengal Rain) প্রবেশ করছে বিপুল জলীয় বাষ্প। যার জেরে সোমবার পর্যন্ত দক্ষিণবঙ্গের বিভিন্ন জেলায় বজ্রবিদ্যুৎ-সহ বিক্ষিপ্ত বৃষ্টি হবে বলে শনিবার জানিয়েছে আলিপুর আবহাওয়া দফতর।

আরও পড়ুন: আরজি করের পড়ুয়ার রহস্য মৃত্যু, অভিযুক্ত মালদার চিকিৎসক

আজ রবিবার দিনের আকাশ মেঘলা থাকবে। বজ্রবিদ্যুৎ-সহ হালকা থেকে মাঝারি বৃষ্টির পূর্বাভাস রয়েছে । রবিবার কলকাতা, হাওড়া, হুগলি, দুই ২৪ পরগনা, দুই মেদিনীপুর, পূর্ব বর্ধমান, নদিয়া, মুর্শিদাবাদ ও বীরভূমে হালকা থেকে মাঝারি বৃষ্টি হতে পারে। সেই সঙ্গে ৩০-৪০ কিমি বেগে দমকা হাওয়া বইতে পারে, বজ্রপাতের সম্ভাবনাও রয়েছে। সোম ও মঙ্গলবার আকাশ মেঘলা থাকারই সম্ভাবনা। দক্ষিণবঙ্গের সব জেলাতেই বজ্রবিদ্যুৎ-সহ বৃষ্টির পূর্বাভাস রয়েছে এই দু’দিন। তবে আপাতত দক্ষিণবঙ্গের কোনও জেলায় ভারী বৃষ্টির সম্ভাবনা নেই।দক্ষিণবঙ্গে আজও আর্দ্রতাজনিত গরম ও অস্বস্তি বজায় থাকবে । বজ্রবিদ্যুৎ-সহ বৃষ্টি হলেও তা বিক্ষিপ্তভাবে হবে ।

দক্ষিণবঙ্গের তুলনায় উত্তরবঙ্গে পরিস্থিতি অবশ্য আলাদা। উত্তরবঙ্গে আজও অতিভারী বৃষ্টির পূর্বাভাস রয়েছে । বিক্ষিপ্তভাবে বজ্রবিদ্যুৎ-সহ হালকা থেকে মাঝারি বৃষ্টির সম্ভাবনা রয়েছে সব জেলাতেই । স রবি ও সোমবার দার্জিলিং, জলপাইগুড়ি ও আলিপুরদুয়ারে অতি–ভারী বৃষ্টির সতর্কতা জারি করেছে হাওয়া অফিস। কালিম্পং, কোচবিহার ও উত্তর দিনাজপুরেও বিক্ষিপ্ত ভাবে ভারী বৃষ্টির সম্ভাবনা। বৃহস্পতিবার পর্যন্ত উত্তরবঙ্গে বৃষ্টি চলবে। সেই সঙ্গে ৩০-৪০ কিমি বেগে ঝোড়ো হাওয়াও বইবে।

অন্য খবর দেখুন